একজন প্রত্যক্ষদর্শী বলেন, কালো পাঞ্জাবি পরা এক ব্যক্তি একটি গাড়িতে জ্বলন্ত কিছু একটা ছুড়ে মেরে দৌড় দিয়েছিলেন। পাশ থেকে একজন পথচারী তাঁকে ধরার চেষ্টা করলে তিনি তাঁকে ছুরিকাঘাত করেন। গাড়িতে আগুন লাগার সঙ্গে সঙ্গে ঘটনাস্থলে পুলিশ আসে। এ সময় ওই ব্যক্তি পুলিশ সদস্যদেরও ছুরিকাঘাত করার চেষ্টা করেন। তাঁকে থামানোর চেষ্টায় ব্যর্থ হলে পুলিশের একজন সদস্য তাঁর বুকে গুলি করেন।